तहसीलदार पर हमले का विरोध, कांग्रेस ने जलाया सीएम का पुतला
भास्कर संवाददाता | सोहागपुर
रेत माफियाओं ने पिपरिया में कार्रवाई करने पहुंची तहसीलदार को घेरकर हमला किया। जिसमें उनका ड्रायवर जख्मी हुआ। इसी बात को लेकर और शहर में रेत माफिया की सक्रियता से किसी हादसे की आशंका के चलते कांग्रेस ने सीएम शिवराज सिंह चौहान का पुतला दहन किया। वहीं कांग्रेस जिलाध्यक्ष पुष्पराज पटेल की अगुवाई में एसडीएम को ज्ञापन दिया।
पटेल ने बताया क्षेत्र में रेत माफियाओं के हौंसले बुलंद है। राजनैतिक संरक्षण में रेत का अवैध कारोबार फल-फूल रहा है। जिसके चलते प्रशासनिक अधिकारियों पर हमले हो रहे हैं। बावजूद इसके सत्ताधािरयों की आंखे नहीं खुल रही हैं। पुतला दहन में ब्लॉक कांग्रेस अध्यक्ष दीपक ठाकुर, रामेश्वर पटेल, मंगल सिंह रघुवंशी, नीरज चौधरी, हुजैफा बोहरा, अर्पित तिवारी, इसरार खान, कार्तिक शर्मा, अंकित पटेल, पुष्कल दुबे, सुरेंद्र पटेल, प्रशांत पटेल, अभिषेक नायक, मोहसीन खान, प्रांजल तिवारी, नर्मदा पटेल, गुड्डू पटेल एवं अन्य कार्यकर्ता उपस्थित रहे।
awa_Deva bho_Deva hin_Deva hin_Deva